ยอดรูดปรื้ดพ.ค.พุ่งคาดทะยานถึงสิ้นปี
ธปท. เผยยอดใช้จ่ายบัตรเครดิตเดือน พ.ค.ปีนี้ สะพัด 9.54 หมื่นล้านบาท
21 ส.ค. 2554

ธปท. เผยยอดใช้จ่ายบัตรเครดิตเดือน พ.ค.ปีนี้ สะพัด 9.54 หมื่นล้านบาท 
เพิ่มขึ้นจากเดือนก่อนถึง 4.38% ชี้ดีขึ้นตามภาวะเศรษฐกิจและเสถียรภาพการเมือง 
ธนาคารแห่งประเทศไทย (ธปท.) รายงานปริมาณการใช้จ่ายผ่านบัตรเครดิตทั้งระบบในเดือน พ.ค.ปีนี้ พบว่าทั้งระบบมีการใช้จ่ายผ่านบัตรเครดิตทั้งสิ้น 9.54 หมื่นล้านบาท เพิ่มขึ้น 4,000 ล้านบาท หรือ 4.38% จากเดือนก่อนหน้าที่มียอดใช้จ่าย 9.14 หมื่นล้านบาท 
ทั้งนี้ แบ่งเป็นการใช้จ่ายในประเทศ 7.37 หมื่นล้านบาท เพิ่มขึ้น 5,500 ล้านบาท หรือ 8.19% ส่วนการใช้จ่ายในต่างประเทศ 4,900 ล้านบาท ลดลง 555 ล้านบาท หรือ 9.99% และการกดเงินสดล่วงหน้าผ่านบัตรมีมูลค่า 1.67 หมื่นล้านบาท ลดลง 1,020 ล้านบาท หรือ 5.78% ทั้งนี้ บัตรเครดิตที่มีการใช้จ่ายมากที่สุด คือบัตรเครดิตที่ออกโดยธนาคารพาณิชย์ในประเทศ มีการใช้จ่ายรวมทั้งสิ้น 5.46 หมื่นล้านบาท รองลงมาเป็นบัตรเครดิตจากที่ออกโดยบริษัทประกอบธุรกิจบัตรเครดิตที่มิใช่ธนาคารพาณิชย์ 2.83 หมื่นล้านบาท และบัตรเครดิตที่ออกโดยสาขาธนาคารต่างชาติ 1.25 หมื่นล้านบาท 
สำหรับจำนวนบัตรทั้งระบบมีทั้งสิ้น 14.51 ล้านใบ เพิ่มขึ้น 3.82 หมื่นใบ หรือ 0.26% จากเดือนก่อนหน้า โดยมียอดสินเชื่อคงค้าง 2.01 แสนล้านบาท เพิ่มขึ้น 1,400 ล้านบาท หรือ 0.73% 
นอกจากนี้ ธปท.ยังรายงานยอดสินเชื่อบุคคลในระบบว่า มีผู้ใช้บริการทั้งสิ้น 5.81 ล้านบัญชี เพิ่มขึ้น 2.75 หมื่นบัญชี หรือ 0.32% โดยมียอดสินเชื่อคงค้างทั้งสิ้น 1.94 แสนล้านบาท เพิ่มขึ้น 1,200 ล้านบาท เพิ่มขึ้น 0.62%
แหล่งข่าวจาก ธปท. เปิดเผยว่า ยอดสินเชื่อบัตรเครดิตและสินเชื่อบุคคลในครึ่งปีหลังมีแนวโน้มเพิ่มขึ้นต่อเนื่องตามความเชื่อมั่นทางเศรษฐ กิจและเสถียรภาพทางการเมืองการเมขึ้นของยอดสินเชื่อบัตรเครดิตและสินเชื่อบุคคลเป็นการเพิ่มขึ้นตามปกติตามความต้องการการใช้จายที่เพิ่มขึ้ตามการฟื้นตัวของเศรษฐกิจที่ดีขึ้น เป็นการขยายตัวตามแนวโน้มสินเชื่อที่น่าจะขยายตัวดีขึ้นต่อเนื่องตลอดปี ดดยเฉพาะในครึ่งปีหลังน่าจะเพิ่มขึ้นได้อีก ตามความเชื่อมั่นทางเศรษฐกิจและเสถียรภาพการเมือง